Skal jeg velge klistrelapper eller strykelapper?
De aller fleste kunder foretrekker klistrelappene (strykefrie navnelapper) når de skal navne tingene sine og det skjønner vi veldig godt. Disse er enkle å påføre og kan brukes til klær, sko og utstyr. Det eneste du må være oppmerksom på er at disse må festes på vaskeanvisning eller klesmerker. Finnes ikke dette i plagget eller du har fjernet dem, vil strykelappene være et bedre alternativ.
Strykelappene krever litt mer innsats å påføre, men sitter til gjengjeld ekstra godt og tåler dessuten kokvask.
På bruksanvisningen som følger strykelappene står en enkel instruks om hvordan disse skal brukes. Et par ting er imidlertid viktig å merke seg:

Bruk høyeste temperatur på strykejernet.
Skru av dampfunksjonen.

På strykejernet er denne funksjonen forklart med et symbol som er en dampsky med et kryss over. Lar du bare være å fylle på vann, vil dampfunksjonen fortsatt være på, selv om det ikke kommer damp. Dette betyr at varmen på sålen er mye svakere og du vil få problemer med å feste strykelappen.
Sokker/strømper
Sokker er generelt vanskelig å merke på en bra måte. Grunnen til dette er at de strekkes ut hver gang de tas av eller på. En navnelapp vil derfor blir strukket til den slipper taket eller sprekker. Strykelappen bør plasseres stående/loddrett slik at navnelappen strekkes minst mulig.
Hjemmestrikk
Grunnet lange tråer i garnet er hjemmestrikket tøy en utfordring å få merket. Limet på navnelappen vil kun feste seg i de ytterste trådene og vil derfor ikke få godt nok feste.
For å få til en bra merking anbefaler vi at man tar et vanlig bomullsbånd som man fester en strykelapp på, båndet kan så festes/syes inn i plagget.